เรื่อง	ขอคัดค้านคำขออนุญาตดัดแปลงอาคารชุดสุขุมวิท สวีท ของนิติบุคคลอาคารชุด สุขุมวิท สวีท
เรียน	ผู้อำนวยการสำนักการโยธา กรุงเทพมหานคร
อ้างถึง 	คำขออนุญาตก่อสร้าง ดัดแปลง รื้อถอน หรือเคลื่อนย้ายอาคาร ของ นิติบุคคลอาคารชุด สุขุมวิท สวีท โดยนายวิชิต เอื้ออารีวรกุล ลงวันที่ 9 กุมภาพันธ์ 2566

ข้าพเจ้า นายฉัตรชัย กองทรัพย์ อายุ 62 ปี อยู่บ้านเลขที่ 24 ซอยโกสุมรวมใจ 36 แยก 8 แขวงดอนเมือง เขตดอนเมือง กทม โทรศัพท์ 083-787-2233 E:mail 4bangkok@gmail.com
เป็นเจ้าของห้องชุด อาคารชุดสุขุมวิท สวีท เลขที่ 19/314 และเป็นเจ้าของร่วมทรัพย์ส่วนกลางของอาคารชุดดังกล่าว ตามนัยพระราชบัญญัติอาคารชุด พ.ศ. 2522 มาตรา 13 จึงถือเป็นเจ้าของอาคารชุดสุขุมวิท สวีทผู้หนึ่ง (เจ้าของกรรมสิทธิรวม) ซึ่งตั้งอยู่เลขที่ 19 ซอยสุขุมวิท 13 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
	ตามที่นิติบุคคลอาคารชุดสุขุมวิท สวีท โดยนายวิชิต เอื้ออารีวรกุล (ผู้จัดการนิติบุคคลอาคารชุดฯ) ได้ยื่นคำขออนุญาตก่อสร้าง ดัดแปลง รื้อถอน หรือเคลื่อนย้ายอาคาร ของ ลงวันที่ 9 กุมภาพันธ์ 2566 (ตามเอกสารที่แนบท้าย) ข้าฯเห็นว่า นิติบุคคลอาคารชุดฯไม่มีอำนาจขออนุญาตดังกล่าว เนื่องจากนิติบุคคลอาคารชุดฯไม่ใช่เจ้าของอาคารชุดดังกล่าว ดังนั้น ข้าฯขอคัดค้านคำขอดังกล่าว โดยมีรายละเอียดดังนี้
1.) อาคารชุดชุดสุขุมวิท สวีท เป็นอาคารชนิดตึก 46 ชั้น (ชั้นใต้ดิน 1 ชั้น) พร้อมมีอาคารจอดรถ ใช้สำหรับอยู่อาศัย, ทำสำนักงาน และร้านค้า มีขนาดพื้นที่ห้องชุดรวมทั้งหมด 34,165.57 ตารางเมตร ถือเป็นอาคารขนาดใหญ่พิเศษ ตามนัย พระราชบัญญัติควบคุมอาคาร พ.ศ. 2522 มาตรา 4
2.) นิติบุคคลอาคารชุดสุขุมวิท สวีท มีหน้าที่ดูแลและจัดการทรัพย์ส่วนกลาง โดยมีผู้จัดการนิติบุคคลอาคารชุดเป็นผู้แทน ตามนัย พรบ.อาคารชุดฯ มาตรา 33, 36 (4) และนิติบุคคลอาคารชุดฯจึงไม่ใช่เจ้าของอาคาร
3.) ผู้จัดการนิติบุคคลอาคารชุด มีฐานะเป็นผู้ครอบครองอาคารสำหรับทรัพย์ส่วนกลางตามกฎหมายว่าด้วยอาคารชุด ตามนัย พรบ.ควบคุมอาคารฯ มาตรา 4 
4.) ข้อบัญญัติกรุงเทพมหานคร เรื่อง ควบคุมอาคาร พ.ศ. 2544 ข้อ 6 บัญญัติว่า “ผู้ใดจะก่อสร้าง ดัดแปลง รื้อถอน เคลื่อนย้ายอาคาร.....  ....ผู้ยื่นคำขอหรือผู้แจ้ง ต้องเป็นเจ้าของอาคารหรือเป็นตัวแทนซึ่งได้รับมอบอำนาจ โดยชอบด้วยกฎหมายจากเจ้าของอาคาร”

ดังนั้น นิติบุคคลอาคารชุดฯไม่มีอำนาจขออนุญาตดังกล่าว

ข้าฯในฐานะเจ้าของอาคารชุดสุขุมวิท สวีท (เจ้าของกรรมสิทธิรวม) จึงขอคัดค้านคำขออนุญาตดังกล่าว

	จึงเรียนมาเพื่อโปรดพิจารณาและดำเนินการต่อไป
#1555 #bkkrongtook